Viime vuonna paljastui vastaava laaja rikossarja ja tammikuussa Pohjois-Savon käräjäoikeus tuomitsi 37 ihmistä törkeistä petoksista ja muista rikoksista.

Muutaman kuukauden hiljaisuuden jälkeen valepoliisisoitot ovat jälleen yleistyneet. Kyse ei ole vain yksittäisistä, samoista tekijöistä, vaan tietyille porukoille vakiintuneesta petosmuodosta.

Valepoliisisoitoissa huijari esittäytyy poliisiksi ja väittää yleensä, että rikolliset siirtävät juuri rahaa uhrin pankkitililtä ja kertoo tarvitsevansa kiireesti verkkopankkitunnukset rikoksen pysäyttämistä varten. Oikea poliisi ei koskaan pyydä verkkopankkitunnuksia.